เช็ดทำความสะอาดด้านนอกและขอบยาง ป้องกันการเกิดกลิ่นที่ไม่พึงประสงค์ ดับกลิ่นด้วยเบคกิ้งโซดาและน้ำส้มสายชู
ก่อนที่จะทำความสะอาดเครื่องซักผ้า เราต้องตรวจดูให้แน่ใจว่าเครื่องซักผ้าไม่มีไฟเข้าอย่างแน่นอน ถอดปลั๊กเครื่องซักผ้าออกจากเต้ารับเพื่อความปลอดภัย การทำความสะอาดเครื่องซักผ้าขณะที่เครื่องยังเปิดใช้งานอยู่อาจก่อให้เกิดอันตรายแก่เราหรือสร้างความเสียหายให้แก่เครื่องซักผ้าได้ การสะสมของเชื้อราที่ส่วนประกอบต่างๆ ของเครื่องซักผ้าเป็นสาเหตุสำคัญอย่างหนึ่งของการเกิดกลิ่นที่ไม่พึงประสงค์ ใช้ฟองน้ำหรือผ้าที่สะอาดเช็ดบริเวณด้านนอกของเครื่องซักผ้า นำน้ำอุ่นหนึ่งถ้วย (240 มิลลิลิตร) มาผสมกับน้ำยาฟอกขาวหนึ่งช้อนโต๊ะและนำฟองน้ำจุ่มลงไป บีบฟองน้ำเพื่อเอาน้ำส่วนเกินออกก่อนที่จะใช้ฟองน้ำเช็ดทำความสะอาดบริเวณด้านนอกของเครื่องซักผ้า  อย่าลืมสวมถุงมือยางทุกครั้งที่ต้องใช้น้ำยาฟอกขาว พยายามให้น้ำที่ผสมน้ำยาฟอกขาวเข้าถึงทุกซอกทุกมุมของเครื่องซักผ้า ใช้สำลีก้านจุ่มน้ำที่ผสมน้ำยาฟอกขาวทำความสะอาดในบริเวณที่เข้าถึงได้ยาก กำจัดสิ่งสกปรกออกจากขอบยางประตูของเครื่องซักผ้า เอาขอบยางประตูออกจากเครื่องซักผ้าและใช้ผ้าหรือกระดาษชำระอเนกประสงค์ที่เปียกหมาดๆ เช็ดสิ่งสกปรกที่หลงเหลืออยู่ออกไป เรายังสามารถใช้น้ำอุ่นที่ผสมน้ำยาฟอกขาวเล็กน้อยกำจัดสิ่งสกปรกได้อีกด้วย ขอบยางประตูที่สกปรกก็เป็นสาเหตุสำคัญอย่างหนึ่งที่ทำให้เครื่องซักผ้ามีกลิ่นที่ไม่พึงประสงค์ การทำความสะอาดขอบยางประตูเป็นประจำสามารถช่วยกำจัดกลิ่นที่ไม่พึงประสงค์ได้ ถ้าเราไม่ทำความสะอาดเครื่องซักผ้าเลย เครื่องซักผ้าก็จะเริ่มมีกลิ่นที่ไม่พึงประสงค์ วิธีป้องกันการเกิดกลิ่นที่ไม่พึงประสงค์คือเช็ดทำความสะอาดข้างในเครื่องซักผ้าเป็นประจำเพื่อป้องกันไม่ให้สิ่งสกปรกเข้าไปสะสม  ใช้ผ้าชุบน้ำอุ่นเช็ดทำความสะอาดข้างในเครื่องซักผ้า เช็ดให้สะอาดทุกซอกทุกมุม เราอาจใช้น้ำส้มสายชูช่วยฆ่าเชื้อโรคในเครื่องซักผ้าด้วยก็ได้ เทน้ำยาฟอกขาว 2 ถ้วย (470 มิลลิลิตร) ลงในช่องใส่ผงซักฟอกของเครื่องซักผ้า เดินเครื่องซักผ้าให้ทำงานโดยเลือกโปรแกรมซักด้วยน้ำร้อน แต่หยุดการทำงานไว้เมื่อน้ำเข้าถังซักเสร็จเรียบร้อยแล้ว เราสามารถหยุดการทำงานของเครื่องซักผ้าด้วยการกดปุ่มหยุด ดึงลูกบิด หรือใช้วิธีอื่นๆ ที่ระบุไว้ในคู่มือการใช้งาน  ปล่อยให้น้ำร้อนและน้ำยาฟอกขาวอยู่ในเครื่องซักผ้าประมาณ 30 นาที จากนั้นให้เครื่องซักผ้าทำงานต่อจนเสร็จ น้ำยาฟอกขาวที่ยังหลงเหลืออยู่จะได้ถูกชะล้างออกไป เราต้องล้างน้ำยาฟอกขาวให้หมดก่อนใช้เครื่องซักผ้าครั้งต่อไป ถ้ามีน้ำยาฟอกขาวหลงเหลืออยู่ ก็อาจทำให้เสื้อผ้าที่ซักในเครื่องซักผ้าโดนน้ำยาฟอกขาวและเกิดรอยด่างได้ น้ำยาซักผ้าหรือผงซักฟอกสูตรซักเครื่องที่มีประสิทธิภาพสูงจะช่วยรักษาความสะอาดของเครื่องซักผ้าได้ดีกว่าเพราะน้ำยาซักผ้าหรือผงซักฟอกแบบนี้จะเกิดฟองระหว่างการซักน้อยกว่าน้ำยาซักผ้าหรือผงซักฟอกแบบทั่วไป การเกิดฟองน้อยกว่าจะช่วยให้ล้างเสื้อผ้าหรือเครื่องซักผ้าได้สะอาดมากกว่า การใช้น้ำยาซักผ้าหรือผงซักฟอกสูตรซักเครื่องที่มีประสิทธิภาพสูงเป็นประจำจะช่วยให้เครื่องซักผ้ามีกลิ่นหอมสดชื่นนานขึ้นและไม่ต้องทำความสะอาดเครื่องซักผ้าบ่อยๆ นำน้ำ 1/4 ถ้วย (59 มิลลิลิตร) มาผสมกับเบคกิ้งโซดา1/4 ถ้วย (59 มิลลิลิตร) จากนั้นเทน้ำยาที่ได้ลงในช่องใส่ผงซักฟอกของเครื่องซักผ้า อย่าเทน้ำยาลงในถังซักผ้าโดยตรง ใช้น้ำส้มสายชูกลั่นทำความสะอาดภายในเครื่องซักผ้า นำน้ำส้มสายชู 2 ถ้วย (470 มิลลิลิตร) เทลงในถังซักผ้าโดยตรง ก่อนที่จะเทน้ำส้มสายชูลงในถังซักผ้า ตรวจดูภายในเครื่องซักผ้าเพื่อให้แน่ใจว่าไม่มีอะไรอยู่ข้างในนั้น พอเทน้ำที่ผสมเบคกิ้งโซดาและน้ำส้มสายชูลงไปเรียบร้อยแล้ว เดินเครื่องซักผ้าให้ทำงานตามปกติ ทำงานจนครบทุกขั้นตอนของการซัก ไม่ใช่แค่ปั่นหรือล้างอย่างเดียว  เลือกโปรแกรมซักด้วยน้ำอุ่นหรือน้ำร้อน ขอย้ำอีกครั้งว่าต้องไม่มีเสื้อผ้าอยู่ในถังซักขณะที่เครื่องซักผ้าทำงาน ไม่อย่างนั้นเสื้อผ้าเหล่านั้นจะพลอยมีกลิ่นเหมือนน้ำส้มสายชูไปด้วยหลังจากซักเสร็จแล้ว พอเครื่องซักผ้าทำงานเสร็จแล้ว ใช้ฟองน้ำเช็ดทำความสะอาดข้างในเครื่องซักผ้าเพื่อกำจัดกลิ่นน้ำส้มสายชูที่ยังหลงเหลืออยู่ให้หมดไป ใช้ฟองน้ำเช็ดทำความสะอาดข้างในเครื่องซักผ้าให้ทั่วทุกซอกทุกมุม
ถอดปลั๊กเครื่องซักผ้า. เช็ดทำความสะอาดด้านนอกของเครื่องซักผ้า. เช็ดทำความสะอาดขอบยางประตู. เช็ดทำความสะอาดข้างในเครื่องซักผ้าเป็นประจำ. ฆ่าเชื้อด้วยน้ำยาฟอกขาว. ใช้น้ำยาซักผ้าหรือผงซักฟอกสูตรซักเครื่องที่มีประสิทธิภาพสูง. นำน้ำและเบคกิ้งโซดามาผสมกันจากนั้นเทลงในช่องใส่ผงซักฟอก. เทน้ำส้มสายชูลงในถังซักผ้า. เดินเครื่องซักผ้าให้ทำงานตามปกติ. ใช้ฟองน้ำเช็ดทำความสะอาดข้างในถังซักเพื่อกำจัดกลิ่นน้ำส้มสายชู.
https://www.wikihow.com/Clean-a-Smelly-Washing-Machine https://www.wikihow.com/Clean-a-Smelly-Washing-Machine https://www.wikihow.com/Clean-a-Smelly-Washing-Machine
Cleaning the Exterior and Gasket Preventing Unpleasant Odors Deodorizing with Baking Soda and Vinegar